डाक्टर उपेन्द्र देवकोटा, जसले धेरैलाई जीवनदान दिए । उनी जति बेला मानिसलाई मृत्युको मुखबाट खोेसेर जीवनदान दिइरहेका हुन्थे शायद सोच्थे होलान्– चित्रगुप्तले निर्धारण गरेको उमेरको सीमा मैले फेरबदल गरिदिन सक्छु । तर त्यो उनको भ्रम मात्र थियो, जुन कुरा उनले आफ्नो जीवनकालमै स्वीकार गर्न सके । उनको लागि चित्रगुप्तले उमेरको जुन सीमा निर्धारण गरिदिएका थिए, चाहेर पनि उनले त्यसलाई नाघ्न सकेनन् । शायद उनले चित्रगुप्तको समयसीमा नाघ्न सकेको भए अरु धेरैले जीवनदान पाउन सक्ने थिए । प्रकृतिको नियम आखिर कसले उल्लंघन गर्ने ?
